Author: MZP SR
Last saved by: spano

Návrh 
na  zmenu programu Ministerstva životného prostredia SR 00C 
- Program na podporu realizácie environmentálnych opatrení  pre rok 2002  na medzirezortný program a jeho doplnenie o ďalšie štyri podprogramy

Návrh na zmenu Programu na podporu realizácie environmentálnych opatrení na medzirezortný program sa predkladá  v záujme zabezpečenie úloh vyplývajúcich z transformácie Štátneho fondu životného prostredia v súlade so zákonom NR SR č. 553/2001 Z. z. o zrušení niektorých štátnych fondov, o niektorých opatreniach v súvislosti s ich zrušením a o zmene a doplnení niektorých  zákonov k 1. 1. 2002.

Zákon o Štátnom  fonde životného prostredia umožňoval poskytovanie dotácií všetkým subjektom, ktoré spĺňali podmienky  schválené pre ich poskytovanie, teda i rozpočtovým a príspevkovým organizáciám v pôsobnosti iných rezortov.

Zrušením Štátneho fondu životného prostredia a jeho  pretransformovaním do  kapitoly Ministerstva životného prostredia, v zmysle zákona NR SR č. 303/1995 Z. z. o rozpočtových pravidlách v znení neskorších predpisov, poskytovanie dotácií do iných rozpočtových kapitol,  spôsobom platným do 31. 12. 2001, nie je možné. 

Vykonanie rozpočtového opatrenia v prospech dotknutých rezortov  na ťarchu výdavkov kapitoly Ministerstva životného prostredia, vzhľadom na to, že výdavky sú programovo alokované, podmienilo Ministerstvo financií SR schválením programu 00C vládou SR ako programu medzirezortného.

Program na podporu realizácie environmentálnych opatrení bol schválený uznesením vlády SR č. 662 zo dňa 11. 7. 2001 a v súčasnosti pozostáva z ôsmich podprogramov.  Z viacerých z nich (5) boli na základe odporúčaní Rady programu environmentálnych opatrení schválené dotácie na realizáciu projektov v organizáciách Ministerstva zdravotníctva SR (10 projektov), Slovenskej  akadémii vied (2 projekty), KÚ Prešov a KÚ Banská Bystrica (po 1 projekte).

Pre realizáciu projektov v súlade s cieľom predmetného programu je potrebné vytvorenie medzirezortného programu a jeho doplnenie o nasledovné podprogramy:

                   								        (v tis. Sk)

         00C09	Ministerstvo zdravotníctva SR – Podpora realizácie
                            environmentálnych     opatrení	                                                      33 750                           
         00C10	Slovenská akadémia vied – Podpora realizácie
                            environmentálnych     opatrení	850
         00C11	Krajský úrad Prešov– Podpora realizácie	
                   environmentálnych     opatrení	500
         00C12	Krajský úrad Banská Bystrica– Podpora realizácie
                   environmentálnych     opatrení	378	

Účastníkmi medzirezortného programu pre rok 2002 budú dotknuté rozpočtové kapitoly.

Ciele  doplnených podprogramov

00C09 	Ministerstvo zdravotníctva SR – Podpora realizácie environmentálnych     opatrení
Cieľ:  	Zmena palivovej základne zdrojov energií, zníženie množstva znečisťujúcich 	látok vo vypúšťaných odpadových vodách a obmedzenie vzniku nebezpečných odpadov, zistenie vplyvu stavu ŽP na ľudský organizmus

00C10	Slovenská akadémia vied – Podpora realizácie environmentálnych     opatrení
Cieľ: 	Podpora environmentálnej výchovy a vzdelávania obyvateľstva a vedeckovýskumného projektu zameraného na zlepšenie ŽP 

00C11	Krajský úrad Prešov – Podpora realizácie environmentálnych     opatrení
Cieľ: 	Podpora krajinného rázu a kvality ŽP v CHKO Východné Karpaty a NP Poloniny

00C12	Krajský úrad Banská Bystrica – Podpora realizácie environmentálnych     opatrení
Cieľ:	Zníženie množstva znečisťujúcich 	látok vo vypúšťaných odpadových vodách